laion/Wikipedia-Exotic huggingface dataset:
ג'ושואה ג'ון

ג'ושואה ג'ון (בהולנדית: Joshua John; נולד ב-1 באוקטובר 1988) הוא כדורגלן ארובי-הולנדי המשחק בעמדת החלוץ ב34 אלקמאר. ג'ון שיחק בצעירותו בקבוצות הנוער של קודיק, אייאקס, ואלבייק ובגיל 18 הצטרף לזו של ספרטה רוטרדם. ב-10 במאי 2007 ערך את הופעת הבכורה שלו בקבוצה בהפסד 2–3 לניימכן. ב-30 במרץ 2008 הבקיע את שערו הראשון בקריירה בתיקו 2-2 נגד וילם II. בעונת 2008/2009 ג'ון הפך לשחקן הרכב בקבוצה כאשר רשם 31 הופעות וכבש 4 שערים. בינואר 2009 ג'ון חתם על חוזה חדש במועדון עד לשנת 2012. בקיץ 2011 סיכם את תנאיו בסוונסי סיטי, אך העסקה נפלה ברגע האחרון. ב-9 בדצמבר 2011 קיבל כרטיס אדום בניצחון 1–2 נגד פיינדאם שהובילה להרחקה לשלושה משחקים של השחקן. זהו היה גם משחקו האחרון בקבוצה. ב-16 בינואר 2012 ג'ון חתם לשנתיים בטוונטה עם אופציה לעונה נוספת. ב-21 בינואר ערך את הופעת הבכורה שלו בקבוצה בניצחון 0–5 נגד ואלבייק. את שער הבכורה שלו בקבוצה הבקיע בניצחון 0–3 נגד UE סנטה קולומה במסגרת הסיבוב הראשון של מוקדמות הליגה האירופית. בעונה זו לא רשם ולו דקת משחק אחת בקבוצה. ב-2 באוגוסט 2012 הושאל לנורשלן מליגת העל הדנית. בנורשלן רשם 11 שערים ב-41 משחקים כאשר 4 מתוכם היו בניצחון 1–6 נגד סילקבורג. ב-5 בדצמבר הבקיע את שער הבכורה שלו במסגרת ליגת האלופות בהפסד 1–6 לצ'לסי. ב-2 בספטמבר 2013, ג'ון חתם במועדון לשלוש וחצי שנים. בעונתו הראשונה במועדון כבש 9 שערים ב-34 משחקים, אך בשני העונות שלאחר מכן רשם מאזן פחות מוצלח. ב-15 באוגוסט 2016 חתם בבורסאספור מליגת העל הטורקית. ב-28 באוגוסט ערך את הופעת הבכורה שלו בקבוצה בהפסד 0–2 לאיסטנבול בשאקשהיר. ב-4 במרץ 2017 כבש את שערו היחיד בקבוצה בניצחון 2–1 על גזיאנטפספור. ב-8 בינואר 2019 חתם בקייסר מליגת העל הקזחית. בספטמבר 2020 חזר להולנד וחתם בפנלו. בסיום העונה הראשונה שלו במועדון, שוחרר ממנו לאחר שירד לליגה השנייה. בצעירותו, ג'ון שיחק בנבחרת הצעירה של הולנד. ב-29 באפריל 2014 קיבל אישור לייצג את ארובה, אך רק ב-9 בספטמבר 2018 ערך את הופעת הבכורה שלו בנבחרת בניצחון 1–3 נגד ברמודה. ג'ון נשוי לטסה ולהם בן בת. מדיה וקבצים בנושא ג'ושואה ג'ון בוויקישיתוף ג'ושואה ג'ון, באתר Transfermarkt ג'ושואה ג'ון, באתר Soccerway ג'ושואה ג'ון, באתר WorldFootball.net ג'ושואה ג'ון, באתר National Football Teams ג'ושואה ג'ון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ושואה ג'ון".
אלסטום מו-דו

אלסטום מו-דו (קיצור של מושך-דוחף) או אלסטום פוש-פול, היא רכבת נוסעים חד-קומתית ברוחב מסילה תיקני, שיוצרה על ידי חברת אלסטום עבור רכבת ישראל. ההזמנה כללה 37 קרונות. הקרונות הגיעו לארץ במהלך 1996 ובהדרגה הוכנסו לשירות בשנת 1997. עד שנת 2022 הפעילה רכבת ישראל 37 קרונות אלו. במקור השם "מו-דו" התייחס רק לרכבת הזו, ולא לרכבות מאוחרות כמו בומברדיה דאבל-דק קוץ', וסימנס ויאג'ו לייט למרות שגם הן מופעלות בצורה זו בישראל. חברת הארגז שימשה כקבלן משנה עבור חברת רכבות אלסטום, שבנתה וסיפקה קרונות חדשים לרכבת ישראל. הקרונות הורכבו במפעל של "הארגז" שהיה ממוקם בצריפין. למפעל הובילה שלוחת מסילה שהוקמה לצורך הזה במיוחד, שהתפצלה משלוחה לבסיס צריפין. הקרונות נרכשו בשתי תצורות: קרון כח וניהוג (PC) הכולל תא נהג לשליטה מרחוק על הקטר בעת נסיעה בדחיפה, שני גנרטורי דיזל מתוצרת קטרפילר לאספקת חשמל לקרונות, אולם נוסעים קטן ומטבחון. קרון רגיל (TC) הכולל אולם נוסעים ותא שירותים. סכמת צביעת הקרונות הייתה באדום-לבן-תכלת, כסכימה הסטנדרטית של רכבת ישראל באותה התקופה, שמאוחר יותר השתנו לכחול-לבן שהוצגו לראשונה עם קרונות מדגם סימנס ויאג'ו לייט של רכבת ישראל וכשקרונות אלסטום נצבעו מחדש לאחר מכן. קרונות אלו הופעלו שנים רבות בקו מודיעין-נהריה ונהריה-ב"ש, אך לאחר רכישת קרונות דו-קומתיים רבים לקו מודיעין-נהריה, הוסטו רוב קרונות המו-דו לקו הרכבת חיפה - בית שאן. ב-2022 הוצאו הקרונות משירות, וקרון ניהוג הועבר למוזיאון הרכבת. הרכבת מורכבת בדרך כלל מ-8 קרונות: קרון ניהוג עם גנרטור להפעלת מערכת החשמל בקרונות ו-7 קרונות נוסעים נגררים וקטר דיזל, בדרך כלל JT 42BW של חברת אלסטום. מהירות מרבית: 160 קמ"ש מדיה וקבצים בנושא אלסטום מו-דו בוויקישיתוף רכבות נוסעים – קרונות נוסעים, באתר רכבת ישראל, נכון ליולי 2024 רכבות נוסעים – קרונות נוסעים, באתר רכבת ישראל, נכון ליולי 2024
ניקולה סטויצ'ב (פוליטיקאי)

ניקולה ס. סטויצ'ב (בבולגרית: Никола С. Стойчев;‏ 24 באוגוסט 1845, שומן, האימפריה העות'מאנית – 1898, ביטולה, האימפריה העות'מאנית) היה דיפלומט, ופוליטיקאי בולגרי, אשר בין השנים 1880–1881 כיהן כשר החוץ והדתות של נסיכות בולגריה. ניקולה סטויצ'ב נולד בשומן. סיים בית ספר תיכון במלטה והשתלב בעסקים המקומיים. לאחר המלחמה העות'מאנית-רוסית (1877–1878) והקמת נסיכות בולגריה כיהן לזמן קצר כנשיא בית המשפט לערעורים ברוסה. סטויצ'ב כיהן כחבר האספה הלאומית הבולגרית הראשונה. בין השנים 1880–1881 כיהן כשר החוץ והדתות של בולגריה בממשלתו של פטקו קרבלוב. בהמשך, כיהן כנציג מסחרי של בולגריה בלונדון, קונסטנטינופול ובווינה. ב-1897 מונה לנציג המסחרי הבולגרי בביטולה והלך לעולמו שנה מאוחר יותר. שרי החוץ של בולגריה, באתר משרד החוץ של בולגריה (בבולגרית).
סוקר בול

גמר אליפות ה-NASL או הסוקר בול (באנגלית: Soccer Bowl), היה משחק האליפות השנתי של ליגת הכדורגל של צפון אמריקה (NASL), שהתנהל מ-1968 עד 1984. שתי הקבוצות המובילות התמודדו בגמר על מנת להכריע את הזוכה בגביע ה-NASL. מאז הקמת הליגה ב-1968 עד 1974, משחק האליפות (או סדרת משחקי האליפות, כפי ששוחק עד 1971), היה ידוע בתור גמר אליפות ה-NASL. אליפות ה-NASL החלה כסדרה בת שלושה משחקים. ב-1974, אליפות הליגה עברה לפורמט של משחק אליפות של משחק בודד שאירח המועדון המוביל. בשונה מהסופרבול, שיטת המספור השנתית של ה-NASL לא כללה ספרות רומיות (למשל, סופרבול IX), אלא כל שנה השתמשו בשתי הספרות האחרונות של השנה שבה נערך הגמר (למשל, סוקר בול 78'). אצטדיון הענקים שאז היה במטרופולין של ניו יורק, אירח את הסוקר בול 78' עם שיא של 74,091 צופים. הסוקר בול האחרון חזר לפורמט של סדרה בת שלושה משחקים שהתקיימו בתחילת אוקטובר 1984, והליגה חדלה להתקיים ב-1985. ה-NASL השתמשה בכמה פורמטים שונים עבור משחקי האליפות שלה במהלך ההיסטוריה שלה. גמר ה-NASL של 1968 ו-1970, שוחק במתכונת של שני משחקים, המשחקים שוחקו בכל אחד מהאצטדיונים של שתי הקבוצות, והמנצח הוכרע לפי כמות השערים. ה-NASL הצטמצם מ-17 קבוצות ל-5 קבוצות בלבד לעונת 1969, כך שלא נערכו משחקי גמר. במקום זאת, כמו בליגות רבות באירופה, האליפות הוענקה לקבוצה עם הכי הרבה נקודות במשחקי ליגה. בעונה האחרונה של הליגה ב-1984, הגמר חזר לסדרת משחקים של הטוב משלושה. לא נערך גמר. קנזס סיטי ספרס סיימה במקום הראשון בעונה הסדירה של ה-NASL וזכתה באליפות. NASL הסוקר בול (ארכיון, 30 בספטמבר 2013)
סטויצ'ב

האם התכוונתם ל... בוריסלאב סטויצ'ב – כדורגלן בולגרי ולדימיר סטויצ'ב – איש צבא ורוכב סוסים בולגרי ניקולה סטויצ'ב – מספר אישים בשם זה
ניקולה סטויצ'ב

האם התכוונתם ל... ניקולה סטויצ'ב (גנרל) – איש צבא בולגרי ניקולה סטויצ'ב (פוליטיקאי) – דיפלומט ופוליטיקאי בולגרי ראו גם סטויצ'ב
אונס ג'אבר

אוֹנְס גַ'אבִּר (בערבית: أُنْس جابر; נולדה ב-28 באוגוסט 1994) היא טניסאית תוניסאית. היא דורגה במקום השני בעולם על ידי התאחדות הטניס לנשים (WTA), ב-27 ביוני 2022. ג'אבר מדורגת מספר 1 בתוניסיה, והיא הטניסאית האפריקאית והערבייה בעלת הדירוג הגבוה ביותר בהיסטוריה של דירוג ה-ATP וה-WTA. היא זכתה בשלושה תוארי יחידים בסבב ה-WTA, וב-11 תוארי יחידים ותואר זוגות אחד בסבב הנשים של הפדרציה הבין־לאומית לטניס (ITF). ג'אבר החלה לשחק טניס בגיל שלוש. היא הגיעה לגמר הרולנד גארוס לנערות ב-2010, ובשנה לאחר מכן אף זכתה בו. היא הייתה השחקנית הערבית הראשונה שזכתה בתואר גראנד סלאם ליחידים לנוער מאז זכה אסמאעיל א-שאפעי (אנ') בתואר וימבלדון לנערים ב-1964. ב-2017, לאחר כמעט עשור ששיחקה בעיקר בסבב ה-ITF, ג'אבר התחילה להתחרות באופן קבוע יותר בסבב ה-WTA. בשנת 2020 באליפות אוסטרליה הפתוחה, ג'אבר הייתה האישה הערבייה הראשונה שהגיעה לרבע הגמר של גראנד סלאם, הישג שחזרה עליה באליפות ווימבלדון 2021. היא זכתה בתואר ה-WTA הראשון שלה בטורניר ברמינגהאם 2021, ובכך הייתה האישה הערבייה הראשונה שזוכה בתואר בסבב ה-WTA. התואר הגדול ביותר שלה עד כה היה באליפות מדריד הפתוחה 2022, אירוע WTA 1000, והיא השחקנית האפריקאית והערביה הראשונה שזוכה בתואר ברמה זו. באליפות וימבלדון 2022 היא הגיעה לגמר בו הפסידה לילנה ריבאקינה. לפני כן היא ניצחה את מארי בוזקובה (אנ') ברבע הגמר ואת טטיאנה מריה (אנ') בחצי הגמר, והפכה לאישה הערבייה או צפון אפריקאית הראשונה שהגיעה אי פעם לחצי הגמר ולגמר של גראנד סלאם. באליפות ארצות הברית הפתוחה של 2022 העפילה עד לגמר הטורניר, שם הפסידה לאיגה שוויונטק. באליפות וימבלדון 2023 היא שוב הגיעה לגמר והפסידה שם למרקטה וונדרואושובה. מדיה וקבצים בנושא אונס ג'אבר בוויקישיתוף אונס ג'אבר, ברשת החברתית פייסבוק אונס ג'אבר, ברשת החברתית אקס (טוויטר) אונס ג'אבר, ברשת החברתית אינסטגרם אונס ג'אבר, באתר olympedia.org אונס ג'אבר, באתר ה-WTA אונס ג'אבר, באתר ה-ITF אונס ג'אבר, באתר גביע הפדרציה "Ranking Reaction: Ons Jabeur makes historic rise to new career-high ranking of No. 2". Tennis.com. נבדק ב-2022-06-29. "History Made: Jabeur defeats Kasatkina to win first singles title in Birmingham". ארכיון מ-20 ביוני 2021. נבדק ב-20 ביוני 2021. {{cite web}}: (עזרה) Wimbledon - Ons Jabeur makes history to reach first Grand Slam semi-final with win over Marie Bouzkova, Eurosport, ‏2022-07-05 (באנגלית) Jabeur rallies past Bouzkova for historic berth in Wimbledon semifinals, Women's Tennis Association (באנגלית) Ons Jabeur becomes first Arab player to reach a grand slam final at Wimbledon, the Guardian, ‏2022-07-07 (באנגלית) אמיר ענבר, הערבייה הראשונה בגמר גראנד סלאם: אונס ג'אבור עלתה לגמר ווימבלדון, תפגוש את ריבאקינה, באתר הארץ, 7 ביולי 2022
באלסס

באלסס (בפורטוגזית: Balsas, בתרגום לעברית: רפסודות) היא עיר בדרום מדינת מרניאו בברזיל. נכון לשנת 2021, אוכלוסיית העיר נאמדת בכ־97,000 תושבים. בסוף המאה ה-19 ביקרו באזור תיירים רבים. מבקרים שחיבבו את האזור החליטו להקים יישוב, והוא נקרא "סנטו אנטוניו דה באלסס". ב־10 ביולי 1892 הוחלט כי היישוב יאבד את עצמאותו, והוא הוכרז כיישוב קטן המשול תחת יישוב אחר גדול יותר. ב־22 במרץ 1918 הוחלט על הפיכת היישוב לעצמאי והוא הוכרז כעיר. ב־30 בדצמבר 1943 קוצר שם העיר ל"באלסס" באופן רשמי. שטח העיר עומד על 13,141.637 קילומטרים רבועים. היא נמצאת באזור הסראדו, המאופיין בצמחייה נמוכה רבה. הנהר ריו דאס בלסאס (אנ') עובר במזרח העיר. האקלים בבאלסס מוגדר כאקלים סוואנה טרופי (Aw לפי שיטת קפן). במשך כל השנה, טמפרטורת המקסימום היומית נעה לרוב בין 31 ל־35 מעלות צלזיוס, בעוד שהטמפרטורה המינימלית היומית נעה לרוב בין 20 ל־23 מעלות צלזיוס. הטמפרטורות עלולות להגיע למעל 40 מעלות צלזיוס ולרדת אל מתחת ל־13. רוב המשקעים יורדים בין אוקטובר לאפריל, ובשנה ממוצעת יורדים מעט יותר מ־1,200 מילימטרים. הלחות גבוהה במשך כל השנה, אם כי בין יולי לספטמבר היא נמוכה יותר. נכון לשנת 2021, אוכלוסיית העיר נאמדת ב־96,951 תושבים. כל אוכלוסיית העיר נוצרית. על פי מפקד האוכלוסין שנערך בשנת 2010, כ־65% מהאוכלוסייה הם קתולים וכ־35% הם אנגווליסטים. 82.73% גרים באזורים עירוניים. שיעור תמותת התינוקות הוא 35.1 מקרי מוות / 1,000 לידות חי ותוחלת החיים היא 64.1 שנים. העיר היא מקום מושבה של הדיוקסיה הרומית-קתולית של בלסה.[דרוש מקור] העיר נודעת כמרכז חקלאי. סויה היא הגידול העיקרי באזור, כאשר בשנת 2015 גודלו באזור העיר (דרום מרניאו) כשני מיליון טונות ממנה. גידולים נוספים באזור הם תירס, שעועית, כותנה ואורז. בעיר עצמה קיימים שלל מוקדי תעסוק, כמו בנקים, בתי חולים, מרכולים, מלונות ועוד. את העיר משרת נמל התעופה בלסאס (פור'). העיר מחוברת לרשת הכבישים הלאומית. מדיה וקבצים בנושא באלסס בוויקישיתוף אתר האינטרנט הרשמי של באלסס Balsas, cidades.ibge.gov.br, אוכלוסייה בבאלסס Balsas, cidades.ibge.gov.br Clima e Tempo, Ministério da Agricultura, Pecuária e Abastecimento (ב־Brazilian Portuguese), האתר הממשלתי של ברזיל [1] ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
עידן טוקלומטי-ג'ורנו

עידן טוקלומטי־ג'ורנו (בצרפתית: Idan Toklomati-Jorno; נולד ב־9 באוגוסט 2004) הוא כדורגלן ישראלי-בניני, המשחק בעמדת החלוץ בשארלוט מליגת ה-MLS האמריקאית, בנבחרת ישראל עד גיל 19 ועד גיל 21. טוקלומטי-ג'ורנו נולד בנתניה לאם ישראלית-יהודייה, איריס ג'ורנו, ולאב טוני טוקלומטי, כדורגלן מבנין ששיחק באותה תקופה במכבי נתניה ובנבחרת בנין. אביו גורש מישראל לאחר שנטען בתקשורת הישראלית ששיקר לגבי גילו וכי הוא היה בן 31 ולא בן 19 כפי שהצהיר. ב-31 בינואר 2004, לקראת אליפות אפריקה בכדורגל, פורסם בתקשורת בבנין כי הוא לא שיקר לגבי שנת לידתו, ולטענתם הטעות הייתה של העיתונאים הישראליים משה פרימו ואבי רצון שחשפו את הפרשה בישראל. לטוקלמוטי־ג'ורנו גם אזרחות בנינית, דרך אביו. טוקולומטי-ג'ורנו התחיל לשחק כדורגל בגיל שמונה בקבוצת הילדים של בית"ר טוברוק, בה שיחק בכל קבוצות הילדים והנוער של המועדון. באוקטובר 2021 הצטרף למכבי פתח תקווה, ובמדיה כבש 12 שערים בליגת העל לנוער. בשנת 2022 זכה באליפות התיכונים עם בית הספר התיכון אורט יד ליבוביץ כאשר במשחק הגמר כבש שלושער. ב-30 באפריל 2022 ערך את הופעת הבכורה שלו בקבוצה הבוגרת, בהפסד 0–4 להפועל נוף הגליל. ב-21 באוגוסט 2024 חתם טוקלומטי בקבוצת שארלוט מליגת ה-MLS האמריקאית. טוקלומטי-ג'ורנו השתתף עם נבחרת הנוער של ישראל באליפות אירופה בכדורגל עד גיל 19 - 2022 והיה שותף להישג השיא שלה, כאשר הגיעה לגמר האליפות, בו הפסידה 1–3 לנבחרת הנוער של אנגליה. כיום הוא גם חלק מסגל נבחרת ישראל הצעירה עד גיל 21. מכבי פתח תקווה גביע המדינה: 2023/2024 אליפות ליגת המשנה: 2022/2023 "טוקלומטי" – סרט דוקו על קורותיה יוצאי הדופן של משפחתו. עידן טוקלומטי-ג'ורנו, ברשת החברתית אינסטגרם עידן טוקלומטי-ג'ורנו, באתר ההתאחדות לכדורגל בישראל עידן טוקלומטי-ג'ורנו, באתר Transfermarkt עידן טוקלומטי-ג'ורנו, באתר Soccerway עידן טוקלומטי-ג'ורנו, באתר WorldFootball.net עידן טוקלומטי-ג'ורנו, באתר National Football Teams עידן טוקלומטי-ג'ורנו, באתר FootballDatabase.eu שי לב, ‏עידן טוקלומטי: מאליפות התיכונים עד לגמר היורו עם נבחרת הנוער, באתר ONE‏, 4 ביולי 2022 https://www.instagram.com/idan_jorno9/ Idan Toklomety, worldfootball.net (באנגלית) וויסאם סעדו גוטאני, החזרה המרגשת של טוני טוקלומטי, באתר ynet, 6 ביולי 2017 מערכת אתר הערוץ הספורט, ‏"טוקלומטי": הסערה ששינתה חיי משפחה, באתר ערוץ הספורט, 29 במרץ 2019 איציק גניש‏, קבלו תיקון, טוקלומטי בן 19, באתר וואלה, 31 בינואר 2004 מאור לוי, סגירת מעגל: בנו של הזר שגורש מישראל חתם במכבי פ"ת, באתר ynet, 12 באוקטובר 2021 רשמי: עידן טוקלומטי חתם בשארלוט FC מה-MLS, באתר ערוץ הספורט, 21 באוגוסט 2024
קרלוס וילה נובה

קרלוס וילה נובה (בפורטוגזית: Carlos Manuel Vila Nova;‏ נולד ב-27 ביולי 1959) הוא נשיא סאו טומה ופרינסיפה המכהן משנת 2021. קרלוס וילה נובה נולד בעיירה בחוף הצפוני של האי סאו טומה. הוא השלים לימודי בית הספר בבירת המדינה. בהמשך הוא למד הנדסת תקשורת באוניברסיטה באוראן שבאלג'יריה. לאחר סיום הלימודים בשנת 1980 הוא חזר למולדת והתחיל לעבוד בתחום המחשוב בשרות הציבורי. הוא עבר כמה השתלמויות באירופה ומונה למנהל מחלקת מחשוב באגף הסטטיסטיקה הממשלתי. בשנת 1988 הוא החליט לעזוב את השרות הציבורי ונכנס לתחום מלונאות. בשנת 1992 הוא קודם למנהל בית מלון. בהמשך הוא הקים סוכנות נסיעות. קרלוס וילה נובה עבד בתחום התיירות עד שנכנס לפוליטיקה בשנת 2010 כאשר התפקד למפלגה חדשה "פעילות דמוקרטית עצמאית" שהוקמה לקראת הבחירות. בשנת 2010 וילה נובה מונה לשר לעבודות ציבוריות ומשאבי טבע. הוא כיהן בתפקיד עד לשנת 2012 כאשר ממשלה בה הוא כיהן נפלה באי-אמון בפרלמנט. בשנת 2014 לאחר הבחירות מפלגתו זכתה ברוב קולות הבוחרים והקימה ממשלה חדשה. הוא מונה לשר התשתיות והסביבה. בשנת 2018 הוא נבחר לפרלמנט. בשנת 2021 קרלוס וילה נובה היה מועמד המפלגה למשרת הנשיא. הוא זכה בבחירות תוך קבלת 58% מהקולות. קרלוס וילה נובה התחתן בשנת 1987 והוא אב לשתי בנות. מדיה וקבצים בנושא קרלוס וילה נובה בוויקישיתוף ביוגרפיה (בפורטוגזית) https://www.africanews.com/2021/09/06/opposition-candidate-carlos-vila-nova-wins-sao-tome-presidency-partial/
אחראי מדיניות מידע ארגונית

אחראי מדיניות מידע ארגונית (באנגלית: Data Steward) היא משרה שהנושאים בה אחראים על מגוון היבטים שקשורים למאגרי מידע שנאספים בארגון כגון איכות המידע, ציות של המידע לנורמות ארגוניות, בינ"ל, מחקריות, לדרישות רגולטוריות שחלות על מאגרי מידע, למדיניות איסוף מידע, הנגישות אליו והשיתוף שלו. אחראי מדיניות מידע ארגונית מסייע לארגונים בהעברת מידע, במניעת טעויות במידע עצמו או באופן אחסונו. בנוסף חוקרים מסתייעים בתוצרים של העבודה של אחראי מדיניות מידע ארגונית בשלב הגישה והחיפוש של מידע. אחריות מדיניות מידע ארגונית עוסקת בשלל תחומים, כגון: אחריות על יישום מדיניות מידע סדורה באשר לדרכי איסוף המידע אחריות על שימור רמת איכות גבוהה של מידע במאגרי המידע של הארגון אחריות ראי על עמידה של מאגרי המידע של הארגון בדרישות רגולטריות, למשל זכויות פרטיות. אחריות על מתן גישה נוחה למאגרי המידע אחריות על הדרכה של עובדי הארגון בנושאים של איסוף, אבטחה, שימור, וגישה למאגרי המידע אחריות על המטא דאטא של הנתונים. אחריות מדיניות מידע ארגונית בתחום של אובייקטים של מידע. אחריות מדיניות מידע ארגונית בתחום של IT. אחריות על יישום מדיניות מידע ארגונית. סיוע בכתיבה של תוכניות ניהול מידע לצורכי מחקר במסגרת האקדמיה (DMPs). יוזמת FAIR data principles נועדה להנגשת מאגרי מידע ומחקרים באופן שיאפשר שימוש חוזר בהם לצורך שימוש במחקרים. יוזמה זו המליצה על מספר כללים רלוונטיים עבור אחראי מדיניות מידע ארגונית, ביניהם הכללים בדבר תיעוד מלא של המטא-דאטא, קביעת דרכים ברורות לנגישות למידע באמצעות רישיונות שימוש, וכתיבת הסברים בדבר התהליך של דרכי איסוף המידע על מנת שיהיה ניתן לוודא את נכונותו ולשחזר את המחקר. בשנת 2017 אוניברסיטת דלפט שבהולנד התחילה יוזמה שנקראה Data Champions ובמסגרתה חוקרים התנדבו להדריך חוקרים אחרים בנושאים של יצירת גיבוי למאגרי מידע שנאספו על ידי חוקרים במסגרת מחקרים. החוקרים סייעו לחוקרים ממגוון פקולטות. Jacobsen, A., de Miranda Azevedo, R., Juty, N., Batista, D., Coles, S., Cornet, R., ... & Schultes, E. (2020). FAIR principles: interpretations and implementation considerations. Data intelligence, 2(1-2), 10-29. Wilkinson, M. D., Dumontier, M., Aalbersberg, I. J., Appleton, G., Axton, M., Baak, A., ... & Mons, B. (2016). The FAIR Guiding Principles for scientific data management and stewardship. Scientific data, 3(1), 1-9. Rosenbaum, S. (2010). Data governance and stewardship: designing data stewardship entities and advancing data access. Health services research, 45(5p2), 1442-1455. Ingeborg Verheul, Melanie Imming, Jacquelijn Ringerma, Annemie Mordant, Jan-Lucas van der Ploeg, Martine Pronk, Data Stewardship on the map: A study of tasks and roles in Dutch research institutes, 2019-05-06 Data Stewardship, TU Delft (ב־) Data Curation Activities – Data Curation Network (באנגלית אמריקאית) Support and Information Wageningen Data Competence Center Contactformulier, Data Stewardship, WUR, ‏2019-07-05 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אחראי מדיניות מידע ארגונית".
פרנץ האמורי

פרנץ האמורי (בהונגריה: Ferenc Hámori; נולד ב-14 באוקטובר 1972) הוא כדורגלן עבר הונגרי ששיחק בעמדת החלוץ. האמורי התחיל את הקריירה שלו במ.ט.ק. בודפשט במדיה שיחק ארבע עונות. בקיץ 1994 עזב את המועדון לאחר שזה ירדה לליגה השנייה וחתם בגיור. בדצמבר 1995 הושאל למאריטימו מליגת העל הפורטוגלית במדיה שיחק עד אוקטובר 1996, אז חזר לגיור. בעונת 1997/1998 רשם את עונת השיא שלו כאשר כבש 17 שערים ב-29 משחקי ליגה במדי וואשאש אליה הצטרף בתחילת העונה. עונה לאחר מכן כבש 11 שערים. בקיץ 1999 חתם במכבי נתניה מליגת העל. ב-13 באוגוסט 1999 ערך את הופעת הבכורה שלו בקבוצה בהפסד 6-0 למ.ס. אשדוד. בנתניה שיחק 16 משחקים, אך לא כבש ולו שער אחד. בקיץ 2000 חזר להונגריה וחתם בפרנצווארוש במדיה רשם רק הופעה אחת בשנה וחצי. בינואר 2002 חתם בוואשאש במדיה שיחק שנתיים. בהמשך הקריירה שיחק בלאנג בודפשט, דונאיווארוש, צ'אבדי ואוניון בודפשט. בקיץ 2015 פרש מכדורגל. ב-4 בדצמבר 1991 ערך את הופעת הבכורה שלו בנבחרת הונגריה בהפסד 3-0 למקסיקו. 4 ימים לאחר מכן, כבש את שער הבכורה שלו בנבחרת בתיקו 1-1 נגד אל סלוודור. פרנצווארוש ליגת העל ההונגרית: 2000/2001 פרנץ האמורי, באתר Transfermarkt פרנץ האמורי, באתר WorldFootball.net פרנץ האמורי, באתר National Football Teams פרנץ האמורי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנץ האמורי".
גבריאל פאוליסטה

גבריאל ארמנדו דה אברו (בפורטוגזית: Gabriel Armando de Abreu, הידוע בשם גבריאל פאוליסטה; נולד ב־26 בנובמבר 1990) הוא כדורגלן ברזילאי המשחק בבשיקטש. בשנת 2009 הצטרף פאוליסטה למועדון הכדורגל קלאב אתלטיקו טבואו דה סארה (אנ') מסאו פאולו לאחר שנכשל בניסיונותיו להצטרף למועדונים גרמיו ברוארי (אנ') וסנטוס. באותה שנה הצטרף פאוליסטה למועדון ויטוריה מהעיר סלבדור. ב־7 במרץ 2010 הוא ערך את הופעתו הראשונה בקבוצה הבוגרת במשחק של הליגה המקומית (של מדינת באהיה). במשחק הפתיחה של עונת 2013 בליגה הברזילאית כבש פאוליסטה את שערו היחיד לזכות המועדון נגד אינטרנסיונל. ב־15 באוגוסט 2013 חתם פאוליסטה במועדון הכדורגל הספרדי ויאריאל. הופעת הבכורה שלו במדי המועדון נערכה ב־10 בנובמבר אותה שנה, במשחק נגד אתלטיקו מדריד במסגרת עונת 2013/2014 בלה ליגה. באותה עונה סיימה ויאריאל במקום השישי שהוביל אותה לליגה האירופית. ב־21 באוגוסט 2014 ערך פאוליסטה את הפועתו הראשונה במסגרת הליגה האירופית בניצחון 3–0 על מועדון הכדורגל אסטנה הקזחי. ב־28 בינואר 2015 הצטרף השחקן למועדון הכדורגל האנגלי ארסנל תמורת 11.3 מיליון לירות שטרלינג. תמורת העברתו הושאל ג'ואל קמפבל לוויאריאל. הופעת הבכורה שלו במדי המועדון נערכה ב־15 בפברואר נגד מידלסברו במסגרת הגביע האנגלי. ב־21 בפברואר ערך פאוליסטה את הופעתו הראשונה בליגה האנגלית במסגרת עונת 2017/2018 בפרמייר ליג, כאשר החליף את אלכסיס סאנצ'ס לדקה האחרונה של המשחק נגד קריסטל פאלאס. ב־28 בדצמבר הבקיע פאוליסטה את שערו היחיד במסגרת הליגה האנגלית בניצחון 0–2 על בורנמות'. ב־18 באוגוסט 2017 חזר פאוליסטה לספרד וחתם בוולנסיה. הופעת הבכורה שלו במדי המועדון נערכה ב־9 בספטמבר במשחק מול אתלטיקו מדריד. ב-31 בינואר 2024 חתם באתלטיקו מדריד בהעברה חופשית. ב-11 בפברואר ערך את הופעתו הבכורה בהפסד 1-0 לסביליה. במדי הקבוצה השתתף בחמישה משחקים. ב-15 ביוני 2024 חתם בבשיקטש לשלוש שנים. ארסנל הגביע האנגלי: 2014/2015, 2016/2017 מגן הקהילה: 2015 ולנסיה גביע המלך הספרדי: 2018/2019 מדיה וקבצים בנושא גבריאל פאוליסטה בוויקישיתוף גבריאל פאוליסטה, באתר Transfermarkt גבריאל פאוליסטה, באתר Soccerway גבריאל פאוליסטה, באתר BDFutbol גבריאל פאוליסטה, באתר WorldFootball.net גבריאל פאוליסטה, באתר FootballDatabase.eu Dispensado pelo Santos, zagueiro vira xerife na Espanha e alvo da cobiça de Barça e Arsenal, ESPN (בפורטוגזית), באתר ESPN [https://www.marca.com/eventos/marcador/futbol/2013_14/primera/jornada_13/vil_atm/ Villarreal-Atl�tico de Madrid: resumen, goles y resultado - MARCA.com], www.marca.com, באתר Marca Gabriel Paulista granted work permit ahead of £11.3m Arsenal move, the Guardian, ‏2015-01-26 (באנגלית), באתר הגרדיאן Arsenal sign Gabriel from Villarreal, Arsenal sign Gabriel from Villarreal (באנגלית), באתר הרשמי של ארסנל "Welcome, Gabriel Paulista!". Atlético Madrid. 31 בינואר 2024. נבדק ב-31 בינואר 2024. {{cite web}}: (עזרה)
צ'ארלס האלה

סר צ'ארלס האלה (מלידה קארל האלה באנגלית: Charles Hallé ‏; 11 באפריל 1819 – 25 באוקטובר 1895) היה פסנתרן ומנצח אנגלי ממוצא גרמני, מייסד תזמורת האלה בשנת 1858. האלה נולד בשם קארל האלה בהאגן, וסטפאליה. אחרי שהיגר לאנגליה, שינה את שמו לצ'ארלס האלה. את שיעורי המוזיקה הראשונים שלו קיבל מאביו, נגן עוגב. כילד גילה כישרון יוצא דופן לנגינה בפסנתר. הוא ביצע סונאטינה לפני קהל בגיל ארבע, ובילדותו ניגן בכלי הקשה. באוגוסט 1828 השתתף בקונצרט בקאסל, שם עורר את עניינו של לואי שפור. בשנת 1835 למד אצל כריסטיאן היינריך רינק בדרמשטאדט, גרמניה וב-1836 נסע לפריז, שם התרועע תכופות עם לואיג'י כרוביני, פרדריק שופן, פרנץ ליסט ועוד, ונהנה מקשרי ידידות עם אישים ידועי-שם בספרות כמו אלפרד דה מיסה וז'ורז' סאנד. הוא יזם סדרת קונצרטים קאמריים עם ז'אן-דלפין אלאר ואוגוסט פרנשון, בהצלחה רבה. לאחר סדרה אחת של קונצרטים אלה דחקה אותו מהפכת 1848 מפריז, והוא התיישב, עם אשתו הראשונה ושני ילדיהם, בלונדון. האלה הופיע בקונצרטים במקומות שונים באנגליה, הן כמנצח והן כפסנתרן. הוא היה הפסנתרן הראשון שניגן את מכלול הסונאטות לפסנתר של בטהובן באנגליה. הרסיטלים לפסנתר של האלה, תחילה בביתו משנת 1850 ואחר- משנת 1861, בסנט ג'יימס הול פיקדילי, תפסו מקום חשוב בחיי המוזיקה של לונדון, ואחראים במידה רבה להכרת הסונאטות לפסנתר של בטהובן בקרב החברה האנגלית. האלה גם המציא מתקן מכני להפיכת דפים לפסנתרנים. הדפים הותקנו מראש במכשיר, והפסנתרן היה הופך כל דף באמצעות מכניזם רגלי. "אנשים היו הולכים לקונצרטים שלו רק כדי לחזות בדפים התווים הנהפכים בזה אחר זה, באורח פלא, ללא מגע ידי אדם." האלה הרבה להופיע בקונצרטים הפופולריים של האיגוד המוזיקלי שייסד ג'ון אלה. בשנת 1853 עבר למנצ'סטר לנהל את ה"קונצרטים לג'נטלמן", שהייתה להם תזמורת משלהם, ובמאי 1857 התבקש להרכיב תזמורת קטנה שתנגן לפני הנסיך אלברט בטקס הפתיחה של "אוצרות האמנות של בריטניה הגדולה", התערוכה הגדולה ביותר שמנצ'סטר אירחה מעודה. האלה נענה לאתגר והיה מרוצה כל כך מן התוצאה, שהמשיך להחזיק בקבוצה עד אוקטובר, וכך יצר את ראשיתה של תזמורת האלה. עתה יזם האלה סדרת קונצרטים משלו והעלה את התזמורת לדרגת שלמות, שכמותה לא נודעה באנגליה של אותה תקופה. האלה החליט להמשיך לעבוד עם התזמורת כארגון רשמי, וכך הופיעה בקונצרט הראשון שלה ב-30 בינואר 1858. משכנה הראשון של התזמורת היה באולם הסחר החופשי. בשנת 1861 סבלה התזמורת מקשיי מימון (היא הופיעה בשני קונצרטים בלבד באותה שנה), אך שרדה תחת שרביטיהם של שורת מנצחים מוכשרים. ב-1888 נישא האלה בשנית, לכנרת וילמה נרודה, אלמנתו של לודוויג נורמן ובתו של יוזף נרודה, בני משפחה שנודעה זה מכבר בכישרון מוזיקלי. באותה שנה קיבל תואר אבירות1 וב-1890 ו-1891 יצא עם אשתו למסע באוסטרליה ובעוד ארצות. ב-1891 גם עזר לייסד את קולג' מנצ'סטר למוזיקה, שם כיהן כמנהח וכראש מחלקת הפסנתר. האלה מת במנצ'סטר ב-25 באוקטובר 1895 ונקבר בבית העלמין ויסט בסאלפורד. ליידי האלה, שהייתה משנת 1864 כנרת סולנית, מהראשונות במעלה בתקופתה, הופיעה בקביעות עם בעלה על בימת הקונצרטים עד מותו. מדיה וקבצים בנושא צ'ארלס האלה בוויקישיתוף צ'ארלס האלה, באתר "Find a Grave" (באנגלית) צ'ארלס האלה, באתר אנציקלופדיה בריטניקה (באנגלית) [הרולד שנברג, "הפסנתרנים הגדולים", ניו יורק: סיימון ושוסטר, 1963, עמ' 21 הווארד ג'ייקובסון, אינדפנדנט, מדור מוזיקה, "איך המוזיקה שינתה את חיי" 11 בינואר 2008 סר צ'ארלס האלה, מו"ל BBC